A Ferencvárosi TC 2012–2013-as szezonja
A Ferencvárosi TC szezonjai Labdarúgócsapatok 2012–2013-as szezonja
Ez a szócikk a Ferencvárosi TC 2012–2013-as szezonjáról szól, amely sorozatban a negyedik, összességében pedig a 109. idénye volt a csapatnak a magyar első osztályban. A klub fennállásának ekkor volt a 114. évfordulója. A szezon 2012 júliusában kezdődött, és 2013 májusában fejeződött be.

A bajnokság első fordulójában, 2012. július 28-án, a Kecskeméti TE csapata ellen léptek pályára (1–1). 2012. augusztus 20-án Détári Lajos távozott a csapat éléről, helyét a holland Ricardo Moniz vette át. Az ősszel rendezett tizennyolc bajnoki forduló után a Ferencváros az ötödik helyen telelhetett. Tavasszal azonban nem sikerült elérni a korábban célkitűzésként megjelölt, a nemzetközi kupaindulást érő dobogó valamelyik fokát, hiszen ismét az ötödik helyen zártak. Utolsó bajnokijukat 2013. május 31-én, a Kaposvári Rákóczi ellen játszották (2–2).

2012\. szeptember 26-án búcsúztak a magyar kupa küzdelmeitől a második fordulóban, a Szombathelyi Haladás ellenében (0–2). Az idény nagy eredménye, hogy a ligakupát története során először hódította el a zöld-fehér csapat, a Videotont legyőzve a székesfehérvári fináléban (5–1).

A szezon során elbúcsúztatták az Albert Flórián Stadiont, a csapat Szentélyét, amely lebontásra került. Helyére tervezetten 2014 őszéig egy modernebb és nagyobb aréna épül. Az építési munkálatok alatt a csapat a Puskás Ferenc Stadionban rendezte a szezon hátramaradó hazai mérkőzéseit. Ez alól csak az utolsó két otthoni bajnoki volt kivétel, mivel a Puskás Stadion már korábban le volt foglalva a Depeche Mode-koncert előkészületeire, illetve az Atlétika Diákolimpia országos döntőjére. Így a Ferencvárosi TC a győri ETO Parkban fogadta az MTK Budapestet és a Kaposvári Rákóczit.

## A szezon

### Nyári felkészülési időszak

Június–július

A csapat június 21-én kezdte el a felkészülést a 2012–13-as szezonra, azonban ekkor már három új játékos szerződtetése volt hivatalos. Június 18-án Máté János, június 20-án Aleksandar Alempijević, és Vladan Čukić került bemutatásra. Június 22-én újabb játékossal bővült a keret, Böde Dániel Paksról szerződött a Ferencvároshoz. Június 23-án lejátszották első felkészülési találkozójukat, Maglódon 5–0-ra nyertek Gajda István emlékmérkőzésén. Június 27-én Gyömbér Gábor, három nappal később pedig Orosz Márk írt alá kettő plusz egyéves szerződést. Előbbi a Lombard Pápától, utóbbi a Szeged 2011-től érkezett a Ferencvároshoz.

Július 4-én újabb tesztmeccset játszott a csapat, a Veszprém ellen, hazai környezetben (1–2). Még aznap a Magyar Labdarúgó-szövetség elkészítette a 2012–13-as bajnokság sorsolását, melyen kiderült, hogy a Ferencváros az első fordulóban a Kecskeméti TE-t fogadja. Július 7-én az első osztályú Paksi FC ellen játszottak edzőmérkőzést (1–2). Július 11-én Aszódon játszottak gálamérkőzést (6–2), július 14-én pedig két edzőmeccset is játszottak, előbb a Soroksár (5–1), majd a Dunaújváros-Pálhalma ellenében (2–4). Július 16-án a próbajátékon részt vevő Menyhárt Attila is a csapathoz szerződött, emellett még aznap bejelentették, hogy Liban Abdi négy év után elhagyta a Ferencvárost. Július 18-án a Vasas (1–0), majd három nappal később a Szigetszentmiklós (3–0), és a BKV Előre (4–1) ellen mérkőztek meg.

### Őszi szezon

Július–december

Július 28-án játszották le első bajnoki mérkőzésüket a 2012–13-as idényben. Az ellenfél a Kecskeméti TE volt, a mérkőzés végeredménye 1–1 lett. A csapat gólját a korábbi kecskeméti játékos, Alempijević szerezte. Július 31-én közös megegyezéssel szerződést bontottak Pölöskey Péterrel, aki 2008 nyara óta erősítette a csapatot. A második fordulóban gól nélküli döntetlent értek el a Pécsi MFC otthonában. A következő körben megszerezték első győzelmüket az új idényben, a Lombard Pápa ellenében (4–1). Augusztus 19-én 2–1-re kikaptak az Újpest csapatától, az egyik legrégibb és a legnagyobb figyelem övezte magyarországi rangadón. Augusztus 20-án a klub vezetősége közös megegyezéssel szerződést bontott a csapat vezetőedzőjével, Détári Lajossal. Détári 2011. augusztus 30-a óta irányította a Ferencvárost, összesen negyvenkét alkalommal. Utódját augusztus 21-én mutatták be, a holland Ricardo Moniz személyében. Moniz a Ferencvárosi TC történelmének összességében a hatvanegyedik, külföldiként pedig a hatodik szakvezetője lett. Segítőjének Máté Csabát nevezték ki, aki korábban a Paks csapatánál tevékenykedett. Az új edző első tétmérkőzésén vereséget szenvedtek a Honvédtól (0–2). A 2012. évi nyári átigazolási szezon hajrájában három játékossal sikerült megállapodni. A szerb Milan Perić a Videotontól (kölcsönbe), a román Andrei Ionescu a Royal Antwerp FC-től, illetve a bosnyák Muhamed Bešić a Hamburger SV csapatától igazolt a Ferencvároshoz.

Szeptember 12-én a korábbi holland korosztályos válogatott Julian Jenner csatlakozott a csapathoz. Szeptember 14-én, egy Egri FC ellen elért idegenbeli döntetlen után (2–2), a csapat megszerezte az első győzelmét Moniz vezetésével, a Haladás ellen (2–1). Szeptember 26-án búcsúztak a magyar kupa küzdelmeitől a Haladás elleni 2–0-s vereséget követően. Szeptemberben elkezdődtek a ligakupa csoportküzdelmei is, melyben négy nap alatt két győzelmet aratott a csapat. Október 7-én a Videoton vendégeként szerepeltek, a hatalmas viharral beárnyékolt meccsen aratott 2–1-s győzelem azt mutatta, hogy erős csapat válhat a zöld-fehérekből. Azonban a vb-selejtezők miatti szünet után októberben, mindössze két döntetlent tudtak felmutatni. Ez arra volt elegendő, hogy októbert az 5. helyen tudták a tabellán befejezni.

November 3-án 4–2-re kikaptak az MTK Budapest elleni „örökrangadón”. November 8-án bejelentették a korábbi Bundesliga-játékos, Philipp Bönig érkezését. November 11-én a bajnoki címvédő Debreceni VSC látogatott az Albert Flórián Stadionba. Ez meglátszott az érdeklődésen is, a szezon addigi legmagasabb nézőszámát érték el (7 943 néző). A találkozó nagyon izgalmas volt, Józsi György 90. percben értékesített büntetőjével tartották otthon a három pontot (2–1). A bajnokság első felét egy győzelemmel, egy döntetlennel, illetve egy vereséggel zárta le a csapat, ami azt jelentette, hogy a tabellán a hatodik helyen telelnek. A csapat házi gólkirálya Böde lett, aki összesen 9 gólt ért el, emellett a szurkolók az ő Eger ellen jegyzett találatát választották Az ősz góljának.

December 5-én befejeződtek a ligakupa csoportkörének mérkőzései, a csapat a D csoport első helyén zárt, 16 ponttal. December 14-én a Magyar Labdarúgó-szövetség elkészítette a negyeddöntő sorsolását, ahol a Ferencváros a Lombard Pápát kapta ellenfeléül.

### Téli felkészülési időszak

Január–február

2013\. január 3-án elkezdték a felkészülést a tavaszi idényre. Első felkészülési találkozójukat január 12-én a paksiak második csapata ellen játszották (4–0). Ezt követően, január 15. és január 24-e között nemzetközi felkészülési tornán vettek részt a spanyolországi Marbellán. A Dinamo Kijevet 3–2-re, a Steaua Bucureștit 2–1-re verték, míg az FC Basel ellen 2–2-s döntetlent játszottak. Ezeknek az eredményeknek köszönhetően megnyerték az Impact Cup elnevezésű sorozatot.

Február 6-án pályára lépett az élete első válogatott mérkőzését játszó Böde Dániel a magyar nemzeti csapat színeiben a Fehéroroszország elleni felkészülési találkozón. A Ferencvárosból legutóbb 2005-ben került be játékos a nemzeti csapatba (Tőzsér Dániel). Február 8. és február 15-e között edzőtáborban vettek részt a törökországi Belekben. Itt négy edzőmeccset játszottak, mindegyik döntetlennel ért véget.

### Tavaszi szezon

Február–június

Február 20-án játszották első tétmeccsüket a tavaszi idényben, a Pápát 3–1-re győzték le a ligakupa negyeddöntőjének odavágóján. Még aznap szerződést kötöttek a korábbi brazil utánpótlás-válogatott, UEFA-kupa-győztes labdarúgóval, Leonardóval. Ő volt a csapat negyedik szerzeménye a téli átigazolási időszakban, Júnior Fell, Quenten Martinus, illetve Stanley Aborah után. Február 28-án profi szerződést kötöttek Csilus Tamással, az U19-es csapat tehetségével.

Március 3-án háromgólos sikert arattak Pápán a tavaszi idénynyitón (3–0). Három nappal később újból Pápára utazott a csapat, ezúttal a ligakupa negyeddöntőjének visszavágójára. A rendes játékidőt követően, ledolgozva a hátrányukat, 3–1-re vezettek a hazaiak, ami kétszer tizenöt perces hosszabbítás eredményezett. Itt mindkét fél betalált még a kapuba, ezáltal a találkozó végeredménye 4–2 lett. Összesítésben a csapatok 5–5-tel zártak, de idegenben lőtt több góllal a zöld-fehérek jutottak az elődöntőbe. Március 10-én rendezték az NB I tizenkilencedik fordulójában a Ferencváros–Újpest-rangadót. A találkozót megelőzően a hazai csapat számított esélyesebbnek. A mérkőzést néző tekintette meg a helyszínen, a felfokozott érdeklődést mutatta, hogy a jegyek már közel egy héttel korábban elkeltek a találkozóra. A mérkőzés: a 41. percben Somália találatával szerzett vezetést a Fradi, azonban Kabát Péter az 51. percben döntetlenre módosította az eredményt. A derby hajrája óriási izgalmakat hozott, Čukić a 93. percben döntött a IX. kerületiek javára (2–1). Ez volt a 70., egyben utolsó Ferencváros–Újpest, amelyet az 1974-ben átadott Albert Flórián Stadionban (korábban Üllői úti stadion) rendeztek. Az FTC 43 alkalommal aratott győzelmet ezeken a találkozókon.

Az utolsó rangadó szellemében a szurkolók látványos koreográfiával búcsúztatták el a stadiont. A zöld és fehér négyzetekből álló, az egész stadiont átfogó élőképen feketével az 1974-es és a 2013-as évszám rajzolódott ki, alatta pedig a klub addigi bajnoki címeinek évszámai sorakoztak. A B-Közép előtt pedig egy Albert Flóriánt ábrázoló kép volt látható. A legendás játékos képe alatt az „Otthonunk e szentély” felirat volt olvasható. Az N és O szektorokban az Erkölcs Erő Egyetértés Mozgalom egy, a legelső ferencvárosi stadiont és a klub címerét tartó sast ábrázoló élőképet készített, amely fölött egy kiírás állt: „A körítés változik, a lényeg állandó!” A második félidő előtt a szurkolók egész stadionos látványos pirotechnikai bemutatót tartottak. A drukkerek teljesítményéről több nemzetközi szurkolói oldal is elismeréssel írt.

A sikernek köszönhetően a csapat az ötödik helyre lépett előre a tabellán.

A rangadó utózöngéje, hogy az Magyar Labdarúgó Szövetség kétmillió forintos büntetést rótt ki a klubra a különféle rendzavarások miatt (emellett egy zárt kapus mérkőzést rendelt el – felfüggesztve a bajnokság végéig). A döntést követő fellebbezés eredményeként a szövetség eltörölte a felfüggesztett zárt kapus büntetést, azonban 3,5 milliósra növelte a pénzbüntetés mértékét.

A következő fordulóban nem léptek pályára, a március 15-én kialakult hóhelyzet miatt a szövetség a játéknap elhalasztása mellett döntött. Március 19-én megszületett a döntés, hogy az Albert Stadion építése alatt a Puskás Ferenc Stadionban fogadja ellenfeleit a gárda (a teljes 2013–14-es szezonban). Március 20-án 3–1-s idegenbeli győzelmet arattak az Egri FC ellen, a ligakupa elődöntőjében. A március 23-i visszavágón 1–0-s hazai siker született, ezáltal eldőlt, hogy a Ferencváros története során először szerepelhet a ligakupa fináléjában.

Március 24-én az Albert Flórián Stadion búcsúmérkőzésén az erdélyi CFR Cluj csapata vendégeskedett az Üllői úton (0–0). A mérkőzés alkalmával nem csak a stadiontól, hanem számos legendától is búcsúzott a klubvezetés, illetve a szurkolók. Pályára lépett Lipcsei Péter, Dragóner Attila, Lisztes Krisztián, Rósa Dénes, Balog Zoltán, valamint Keller József is. A hétvége krónikájához hozzátartozik az is, hogy a két klub bejelentette, hogy együttműködési megállapodást kötöttek.

A stadion bontását a következő héten kezdték meg.

Március 30-án először léptek pályára bajnokin a Puskás Stadionban. Az Eger csapatát 4–0 arányban sikerült legyőzni. Ezzel a három ponttal a negyedik helyre jöttek fel a tabellán. Ilyen előkelő helyen korábban még nem szerepeltek a bajnokság során. Április 6-án Szombathelyen játszottak 0–0-s döntetlent. Április 9-én a Magyar Olimpiai Bizottság Fair Play-díjjal tüntette ki az FTC-t. Április 13-án Böde mesterhármasának is köszönhetően 4–2-re verték a kieső helyen álló siófoki csapatot. Április 16-án megszakadt a bajnokságban hét meccs óta húzódó veretlenségi sorozat, a Honvéd otthonában (0–1).

Április 24-én a székesfehérvári Sóstói Stadionban rendezték a ligakupa 2012–13-as kiírásának a fináléját, ahova a ferencvárosiak egy miskolci döntetlen (24. forduló: 2–2) után érkeztek. Ellenfelük a Videoton csapata volt. Előzetesen mindkét fél számára egyenlő esélyek mutatkoztak a trófea elhódítására. A Fradi ezt megelőzően döntőben legutóbb a 2004–2005-ös magyar kupa fináléjában szerepelhetett. A mérkőzésen a zöld-fehérek szerezték meg a vezetést, majd a félidőre 3–1-re növelték az előnyüket. A második játékrészben újabb két gólt értek el, ezáltal beállítva a kiütéses, 5–1-s végeredményt. Az FTC ezzel a sikerrel története során először szerezte meg a ligakupa-trófeát.

A Ferencváros kezdőcsapata a döntő alkalmával: Jova – Somália, Gyömbér, Bešić, Bönig – Čukić, Józsi (csk) – Aborah, Leonardo, Jenner – Böde.

Április 28-án újra összecsapott a két gárda, ezúttal az OTP Bank Liga 25. fordulójában, Budapesten. A hazaiak egy győzelem esetén pontszámban beérhették volna az előttük álló székesfehérvári csapatot. Azonban ez nem jött össze, a vendég csapat Torghelle Sándor első percben szerzett találatával megszerezték a három pontot. Az elszenvedett vereségnek köszönhetően a csapat nagyon nehéz helyzetbe került a dobogóért folytatott harcban.

A következő körben Paksra látogattak, ahol magabiztosan 3–1 arányban nyertek. Muhamed Bešić első gólját érte el a ferencvárosiak játékosaként. A csapat a 26. fordulót követően az ötödik helyen állt, három pont választotta el az Európa-ligát jelentő harmadik pozíciótól. A 27. fordulóban sorsdöntő mérkőzés következett, a Győri ETO otthonában. A hazaiaknak három pont hiányzott ekkor a biztos bajnoki címhez, míg a vendégek egy győzelemmel a negyedik helyre léphettek volna előre. Az ETO Park fős közönsége azt figyelhette, hogy a vendégcsapat a kezdeményezőbb, a hazaiak kontrákra rendezkedtek be. A második félidőben Völgyi Dániel tizenegyesével mégis a győriek nyertek, az ETO története során 4. alkalommal lett bajnok. A Ferencváros nagyon nehéz helyzetbe került a dobogóért vívott harcban. A találkozó krónikájához hozzátartozik, hogy Leonardo, a csapat meghatározó játékosa, szárkapocscsont-törést szenvedett. Az eset nagy felháborodást váltott ki. Május 13-án bejelentették, hogy az utolsó két hazai bajnokijukat Győrben játsszák le. Május 18-án az MTK elleni örökrangadón, magabiztos, 2–0-s győzelmet arattak. A csapatot szurkoló kísérte el a Rába-parti városba. Május 25-én, a Honvéd győzelme miatt biztossá vált, hogy a Ferencváros nem érhet oda a dobogós helyek valamelyikére, ezáltal nem szerepelhet a következő szezonban az európai kupaporondon. Másnap, a már biztos Európa-liga induló (kupagyőztes) DVSC ellen nyertek 3–2-re. A csapat 2001 után tudott újra bajnokit nyerni Debrecenben, és sikerének köszönhetően megelőzte riválisát.

A Ferencváros 2013. május 31-én, a Kaposvári Rákóczi elleni bajnokin lépett pályára utoljára a szezon során (2–2). A csapat az ötödik helyen zárta az OTP Bank Liga küzdelmeit.

A csapat vezetőedzője, Ricardo Moniz így értékelte az évadot:

## Játékoskeret

## Átigazolások

Az alábbi táblázatban láthatóak a Ferencváros játékosmozgásai a 2012–13-as szezonban.

## Szakmai stáb

## Statisztikák

### Játékosok statisztikái

A Ferencváros 2012–13-as szezonja során összesen harminchét játékos játszott a csapat színeiben. Ezek közül húsz magyar, három brazil, három holland, három szerb, két bosnyák, egy német, egy cseh, egy finn, egy román, egy szlovén, illetve egy ghánai–belga nemzetiségű.

A legfiatalabb pályára lépő Csilus Tamás volt, aki 2013. március 3-án, a Lombard Pápa ellen 17 évesen, 9 hónaposan és 26 naposan kapta meg a bizalmat. Phillipp Bönig volt a legidősebb tagja a csapatnak, aki 2013. május 12-én, a Győri ETO ellen 33 évesen, 1 hónaposan és 22 naposan volt a kezdőcsapat tagja.

### Góllövőlista

Az alábbi táblázatban látható a szezon összes ferencvárosi gólszerzője (MLSZ által kiírt sorozatokat számítva). Zárójelben a 11-esből szerzett találatok száma szerepel. Holtversenynél az ábécé rangsorolt.

### Mérkőzések statisztikái

### Kiírások

A Ferencváros ebben a szezonban három kiírás küzdelmeiben vett részt.

## OTP Bank Liga

### Mérkőzések

- Elhalasztott mérkőzés.

### A végeredmény

### Eredmények összesítése

Az alábbi táblázatban összesítve szerepelnek a Ferencváros bajnokságban elért eredményei, különbontva hazai, illetve idegenbeli mérkőzésekre.

### Helyezések fordulónként

Helyszín: O = Otthon; I = Idegenben. Eredmény: GY = Győzelem; D = Döntetlen; V = Vereség.

### Szerzett pontok ellenfelenként

Az alábbi táblázatban láthatóak a Ferencváros megszerzett pontjai, ellenfelenként bontva. Mindössze egy olyan csapat van, amelytől nem sikerült pontot szerezni, ez a Budapest Honvéd. Két klub ellen abszolválták a maximális hat pontot, ezek a Debreceni VSC, valamint a Lombard Pápa.

## Magyar kupa

2\. forduló

Továbbjutott a Haladás, 2–0-s összesítéssel.

## Ligakupa

### Csoportkör

### Egyenes kieséses szakasz

Negyeddöntő

Továbbjutott a Ferencváros, 5–5-ös összesítéssel, idegenben lőtt több góllal.

Elődöntő

Továbbjutott a Ferencváros, 4–1-es összesítéssel.

Döntő

## Felkészülési mérkőzések

### Nyári felkészülési mérkőzések

### Téli felkészülési mérkőzések

### Stadionbúcsúztató mérkőzés